**Brentford Community Stadium** er et stadion i området Brentford i vestlig London. Det ble ferdig august 2020 og dermed klart til den forsinkede sesongåpningen for fotballaget Brentford og rugby union-laget London Irish. Kapasiteten er 17 250

Bakgrunn
--------

Etter flere år med spekulasjon om flytting, annonserte Brentford FC i oktober 2002 sine planer om å flytte til et nytt stadion nær Kew Bridge i Vest-London. Kapasiteten skulle være på 20 000. Etter flere år med usikkerhet fikk prosjektet oppmerksomhet igjen sent i 2007 da klubben hadde undertegnet en opsjon på å kjøpe området. Det ble fulgt opp i februar 2008 da klubben inngikk et partnerskap med Barratt Homes for å utvikle området.

Klubbens planer om å flytte til det nye stadionet tok et stort steg framover da de i juni 2012 kjøpte 31 000 m2 område i Lionel Road fra Barratt Homes som hadde sikret seg dette i januar 2008. Klubben planla å bygge et stadion med kapasitet på 20 000 som skulle være klart til 2016-17 sesongen med opsjon på utvidelse til 25 000. I desember 2013 fikk klubben tillatelse av Hounslow bydel og godkjenning av Borgermesteren i London og regjeringen tidlig i 2014.

I august 2016 annonserte rugby union-laget London Irish at de var i forhandlinger om å flytte til det nye stadionet. De spilte da på Reading sitt stadion og ønsket å flytte tilbake til hovedstaden. Stadionet ble godkjent for å brukes til rugby union i tillegg til fotball 9. februar 2017. Det ble senere bekreftet at London Irish skulle spille der når stadionet ble åpnet.

Arbeidet med stadionet startet offisielt 24. mars 2017 med rydding av området og grunnarbeider. Byggingen av stadionet startet våren 2018.

Som følge av covid-19 våren 2020, ble byggingen forsinket, men 30. august ble stadionet sikkerhetsgodkjent og dermed offisielt godkjent for bruk.

Åpning
------

Den første kampen som ble spilt på stadionet var en treningskamp mot Oxford United som endte 2-2 den 1. september 2020. Sergi Canós (Brentford) skåret det første målet på stadionet.  

Den første offisielle kampen var mot Wycombe Wanderers i den engelske ligacupen. Kampen endte 1-1 og Ethan Pinnock (Brentford) skåret det første offisielle målet på stadionet.  

Den første offisielle seriekampen ble spilt 19. september 2020 da Brentford vant 3-0 over Huddersfield i en Championship. Også denne gangen ble det en spiller fra Brentford som ble den første til å skåre mål på stadionet ved Josh Dasilva.

Alle kampene ble spilt uten eller med få tilskuere på grunn av restriksjoner og begrensninger som følge av Covid-19.

Lokasjon
--------

Stadionet er på et 31 000 m2 område ved siden av Lionel Road og nær Kew Bridge togstasjon. Det er midt i et triangel av jernbanelinjer som brukes mest til godstransport. Den nærmeste stasjonen på Londons undergrunnsbane er Gunnersbury stasjon som er på District-linjen og London Overground.

Større idrettsarrangementer
---------------------------

### EM i fotball for kvinner

Under EM i fotball for kvinner 2022 ble det spilt fire kamper på stadionet.

| Dato | Hjemmelag | Resultat | Bortelag | Tilskuere | Kamp |
| --- | --- | --- | --- | --- | --- |
| 8. juli 2022 | Tyskland  | 4–0 |  Danmark | 15 736 | Gruppe B |
| 12. juli 2022 | Tyskland  | 2–0 |  Spania | 16 037 | Gruppe B |
| 16. juli 2022 | Danmark  | 0–1 |  Spania | 16 041 | Gruppe B |
| 21. juli 2022 | Tyskland  | 2–0 |  Østerrike | 16 025 | Kvartfinale |

Bilder
------

* Under bygging september 2018 Under bygging september 2018
* Under bygging februar 2019 Under bygging februar 2019
* Under bygging mai 2019 Under bygging mai 2019
* Kew Bridge togstasjon og det nye Brentford Community StadiumKew Bridge togstasjon og det nye Brentford Community Stadium

Referanser
----------

1. ↑  Brentford given new stadium boost news.bbc.co.uk Lest 4. august 2020
2. ↑  BRENTFORD FOOTBALL CLUB AND BARRATT HOMES TEAM UP TO ACQUIRE LAND FOR NEW COMMUNITY STADIUM web.archive.org/ Lest 4. august 2020
3. ↑  Brentford Football Club given Lionel Road stadium go-ahead bbc.com Lest 4. august
4. ↑  London Irish could soon leave Madejski Stadium getreading.co.uk Lest 4. august 2020
5. ↑  Approval for rugby brentfordcommunitystadium.com Lest 4. august 2020
6. ↑  BACK IN TOWN – THE IRISH ARE RETURNING TO LONDON! london-irish.com Lest 4. august 2020
7. ↑  Brentford new groundbreaking stadium: one year on pitchcare.com Lest 4. august 2020
8. ↑  BRENTFORD FC MOVE IN TO NEW HOME - www.brentfordfc.com Lest 31. august 2020
9. ↑  Match Reports BRENTFORD 2 OXFORD UNITED 2 Arkivert 24. september 2020 hos Wayback Machine. www.brentfordfc.com Lest 1. oktober 2020
10. ↑  Brentford 1-1 Wycombe Wanderers www.bbc.com Lest 1. oktober 2020
11. ↑  Brentford 3-0 Huddersfield Town www.bbc.com Lest 1. oktober 2020
12. ↑  EFL: Crowd pilots, ladders and a game-changing substitution from home www.bbc.com Lest 1. oktober 2020

Eksterne lenker
---------------

* Offisielt nettsted

* (en) Brentford Community Stadium – kategori av bilder, video eller lyd på Commons Rediger på Wikidata
 (en)
* Nettside om stadionet hos Brentford FC Arkivert 19. april 2021 hos Wayback Machine. (en)
* Nettside om prosjektet hos AFL Architects (en)